Id-Direttiva tal-Kunsill
tas-27 ta’ Lulju 1976
dwar l-approssimazzjoni tal-liġijiet ta’ l-Istati Membri relatati ma’ sedili għall-passiġġieri għal tratturi bir-roti għall-agrikoltura jew għall-forestrija
(76/763/KEE)
IL-KUNSILL TAL-KOMUNITAJIET EWROPEJ
Wara li kkunsidra t-Trattat li jistabilixxi l-Komunità Ekonomika Ewropea, u partikolarment l-Artikolu 100 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Wara li kkunsidra l-opinjoni tal-Kumitat Ekonomiku u Soċjali [2],
Billi l-ħtiġijiet tekniċi li għandhom jikkonformaw magħhom it-tratturi bi qbil ma’ liġijiet nazzjonali jirrelataw inter alia ma’ sedili għall-passiġġieri;
Billi dawn il-ħtiġijiet huma differenti minn Stat Membru għall-ieħor; billi għalhekk huwa neċessarju li l-Istati Membri kollha jadottaw l-istess ħtiġijiet jew flimkien ma’ jew minflok ir-regoli eżistenti tagħhom sabiex, b’mod partikolari, jippermettu li l-proċedura ta’ approvazzjoni tat-tip tal-KEE li kienet is-suġġett ta’ Direttiva tal-Kunsill ta’ 74/150/KEE ta’ l-4 ta’ Marzu 1974 dwar l-approssimassjoni tal-liġijiet ta’ l-Istati Membri li jirrelataw ma’ l-approvazzjoni tat-tip ta’ tratturi bir-roti għall-agrikoltura u għall-forestrija, tkun applikata fir-rigward ta’ kull tip ta’ trattur [3];
Billi din id-Direttiva hija intenzjonata sabiex tarmonizza dispożizzjonijiet nazzjonali għad-disinn u installazzjoni ta’ sedili għall-passiġġieri fuq tratturi għall-agrikoltura iżda mhux sabiex tistandardizza il-ħtiġijiet ta’ jekk it-tratturi għall-agrikoltura għandhom jew ma għandhomx ikollhom tali sedili installati fuqhom b’mod obbligatorju; billi ma huwiex lanqas intenzjonat li jkun hemm standardizzazjoni tal-ħtiġijiet li jippermettu li tratturi jkollhom installat sedil wieħed jew aktar tal-passiġġiera; billi l-problemi li għadhom ma ġewx solvuti rigward is-sedili għall-passiġġieri bħala wieħed mill-oġġetti li jidhru fuq iċ-ċertifikat ta’ approvazzjoni tat-tip iridu jkunu solvuti kemm jista’ jkun malajr billi din id-Direttiva tkun issupplimentata sabiex il-ħtiġijiet għall-ħruġ tal-approvazzjoni tat-tip tal-KEE jistgħu jkunu stabbiliti għal sedili għall-passiġġieri,
ADOTTA DIN ID-DIRETTIVA:
Artikolu 1
1. "Trattur għall-agrikoltura jew għall-forestrija" ifisser kull vettura b’mutur li għandha roti jew trakkek li ma jispiċċawx u li jkollha ta’ l-inqas żewġt ifwies, li l-funzjoni prinċipali tagħha tkun fis-saħħa li tiġbed u li tkun speċifikament iddisinnjata sabiex tirmonka, timbotta, iġġorr jew tagħti s-saħħa lil ċertu għodda, makkinarju jew irmonki intenzjonata għall-użu għall-agrikoltura jew għall-forestrija. Jista’ jkun armat sabiex iġorr tagħbija u jkollhom installat sedili għall-passiġġieri.
2. Din id-Direttiva għandha tapplika biss għal tratturi definiti fil-paragrafu ta’ qabel li għandhom roti pnewmatiċi u li għandhom żewġt ifwies, b’veloċità massima skond id-disinn ta’ bejn 6 u 25 km/siegħa u wisa’ ta’ 1250 mm jew aktar.
Artikolu 2
L-ebda Stat Membru ma jista’ jirrifjuta li jagħti approvazzjoni ta’ tip tal-KEE jew approvazzjoni ta’ tip nazzjonali għal raġuni li jkollha x’taqsam mas-sedili għall-passiġġieri jekk il-ħtiġijiet ta’ l-Anness ikunu ġew sodisfatti.
Artikolu 3
L-ebda Stat Membru ma jista’ jirrifjuta r-reġistrazzjoni jew jipprojbixxi l-bejgħ, dħul fis-servizz jew użu ta’ tratturi għal raġunijiet relatati mas-sedili għall-passiġġieri jekk il-ħtiġijiet ta’ l-Anness ikunu ġew sodisfatti.
Artikolu 4
Kwalunkwe emendi meħtieġa sabiex ikunu adattati l-ħtiġijiet ta’ l-Anness għal progress tekniku għandhom ikunu adottati bi qbil mal-proċedura stabbilità fl-Artikolu 13 tad-Direttiva 74/150/KEE.
Artikolu 5
1. L-Istati Membri għandhom idaħħlu fis-seħħ id-dispożizzjonijiet meħtieġa sabiex ikunu konformi ma’ din id-Direttiva fi żmien 18-il xahar minn notifikazzjoni tagħha u għandhom jinfurmaw mal-ewwel lill-Kummissjoni bihom.
2. Stati Membri għandhom jiżguraw li t-testi tad-dispożizzjonijiet prinċipali tal-liġi nazzjonali li huma jadottaw fil-qasam kopert b’din id-Direttiva jiġu kkomunikati lill-Kummissjoni.
Artikolu 6
Din id-Direttiva hija indirizzata lill-Istati Membri.
Magħmula fi Brussel, fis-27 ta’ Lulju 1976.